作者:任翔龍
標題:沁園春
內容:客有問餘，號日汝水，逸民者誰。是胸羅星斗，熟知天命，口分造化，妙洩天機。百十日前，再三地說，端的秋來攀桂枝。那時節，果鰲頭高跨，鶚首橫飛。君休說是談非。是則是干支帶得來。也要他有個、讀書種子，一丁不識，富貴何為。報道長安，梅邊春色，早趁東風掠馬蹄。重逢處，辦一封好紙，覓狀元詩。